**ҒАЗАЛЛАР**

Рози дил айтар эдим, бир маҳрамим бўлса агар,

Шиквалар ғамдан қилардим ҳамдамим бўлса агар.

Дилга заҳм тушмас эди ҳижрон тунида, во алам,

 Гар париру васлидан малҳамим бўлса агар.

Бу жаҳон заҳматлари жонимга жабр солмас эди,

Лабидан бўса тутар Исодамим бўлса агар.

Айрилиб қолгайми эрдим сайри гулга бормайин,

Кафтларимда ўзгалардай дирҳамим бўлса агар.

Изтиробга бунча ботдим ўз хаёлимдан, ажаб,

Завқ топардим ўзни тарк айлар дамим бўлса агар.

Чун тарозу қай куни саргашталик бўлди насиб?

Айний, фикримда на кўпу камим бўлса агар.

\*\*\*

Эслагаймен, бир замон базму ёр ҳам бор эди,

Чашу пай бирла шароби хушгувор ҳам бор эди.

Эслагайман лаҳзаниким, борганим ёр базмига,

Ер учун кулбамга ўтмоқ ихтиёр ҳам бор эди.

Бу замон дил қолдану дилдан қарорим кетди-ю,

Бундан аввал дил бору дилда қарор ҳам бор эди.

Ғайр ила сой бўйида ўлтириб сарвим маним,

Четда мен, кўзларда ашки шашқатор ҳам бор эди.

Гарчи хор бўлдим, азизим, асло сен ор айлама.

 Гулшан ичра қанча гул бор, шунча хор ҳам бор эди.

Бошгинангдан ўргилай, ошиқларинг ёд айласанг.

Айтки, Айнийдек умидвор, битта зор ҳам бор эди.

\*\*\*

Гар чаманга ул чаманоро хиромовар бўлар,

Сара хизматкору сунбул банда, гул чокар бўлар.

Сўнг эса, мен бирла ёрнинг розимиз ким тингласа,

Ул қадар афғон чекарман, бори мардум қар бўлар.

Мен алам таҳрири чоғи ашк ила ҳўл айлаган -

Мактубим «оҳ» оташидан кул-хокистар бўлар.

Тошюрак, сийминбилак ёр дилим дор айлади,

Дўстлар, балки мозорим тоши ҳам мармар бўлар.

Бори бу афтодалик ичра қанот ёзмоқ тилак,

Шўхи бераҳм йўлида ким менга болу пар бўлар,

Гарчи тош бирла рақиб ургай, сезилмас оғриғи,

Гар мени ром этгувчи ул сарви сийминбар бўлар

Ишқнинг доғу дардин ихтиёр этган киши

Юзини кўргач унинг ошиғи музтар бўлар.

Оч жамолинг, токи гулнинг ранг ҳиди ўчсин тамом,

Қил табассум, то касоди қиймати шаккар бўлар.

Эл аро афсона бўлди иккимизнинг қиссамиз,

Ишқимиз не давралар ичра ҳикоятлар бўлар.

Айний дийдасидан кўпроқ оқар ашки тағин,

Раво-ку бўлганди у, бундан ҳам баттар бўлар.